[{"text_idx": "#000003", "text": "Mae miwsig a ffasiwn wastad yn mynd law yn llaw. Mae gwisgoedd yn chwarae rhan fawr mewn perfformiadau i gyfleu personoliaeth yr artist neu i greu golygfa\u2019r ga\u0302n a\u2019i neges.\nAr lwyfan Ca\u0302n i Gymru eleni, ymddangosodd \u201cbrenhines Geltaidd\u201d fel mae hi\u2019n galw ei hun. Mali Ha\u0302f yw ei enw go iawn. Roedd ei ffrog ar y noson yn cyfleu Mali fel person i\u2019r dim, yn awgrymu cymeriad hapus a rhydd, ac mae ei chyfrif Instagram yn brolio gwisgoedd lyfli. Wedi fy ysbrydoli gan wisgoedd Mali, es i i\u2019w holi am ei wardrob cyfan! Ond i ddechrau, pa ddilledyn mae hi\u2019n ei drysori fwyaf? Dangosodd Mali gardigan wedi ei wau gyda manylder anhygoel."}, {"text_idx": "#000004", "text": "Mali Ha\u0302f: Dwi ddim yn gwisgo fo llawer ond wnaeth Nanna fi gwau hon. Sut, sai\u2019n gwybod! Mae hi mor dalentog ac mae\u2019r detail yn crazy!\nLlio Angharad: Mae\u2019n siw\u0302r bod hynna wedi cymryd gymaint o amser i\u2019w wau! Wyt ti erioed wedi meddwl dysgu gwau?\nMH: Fi methu eistedd lawr! Dwi\u2019n hoffi pethau creadigol, ond mae gwau yn y math o gelf greadigol ble chi angen dilyn patrwm, a fi mwy spur of the moment kind of person! Mae fy ewythr i\u2019n gwau felly o leiaf mae e wedi cael ei basio ymlaen at rywun!\nLA: Mae\u2019n siw\u0302r fyddi di\u2019n pasio\u2019r gardigan yna ymlaen wedyn i\u2019r person nesa. Mae o\u2019n edrych fel y math o ddilledyn sy\u2019n cael ei basio lawr drwy\u2019r cenhedlaethau."}, {"text_idx": "#000005", "text": "LA: Be ydi\u2019r fargen orau ti rioed wedi ffeindio?\nMH: Hon. Cot ffwr print sebra! Mae gen i lawer o fargeinion a dwi\u2019n caru siopa mewn siop elusen. Oedd e\u2019n anodd dewis rhywbeth. Dwi\u2019n gwisgo hon drwy\u2019r amser - a dim ond \u00a310 oedd hi! Roedd hi\u2019n cuddio tu ol i rac o ddillad a dywedais wrth fy ffrind... \u201cOMG edrych be sy\u2019 tu o\u0302l i'r dillad yna!\u201d Oedd yr hen fenywod yn y siop yn dweud, \u201cWhen I was your age, love, I\u2019d have loved that! Cer amdani!\u201d Wnes i drio hi mlaen ac oedd pawb yn y siop fel... \u201cIt\u2019s only a tenner!\u201d.\nLA: Mae o\u2019n anhygoel sut mae hynna wedi gallu cuddio mewn siop! O leia fod o\u2019n profi fod camouflage anifeiliaid yn gweithio!\nMH: Mae hi\u2019n mynd efo popeth hefyd!"}]